Politiet brukte tåregass mot gule vester-demonstranter
Minst 24 personer ble pågrepet i Paris lørdag formiddag. Demonstranter samlet seg både nord i byen ved metrostasjonen Porte de Champerret og ved Place d'Itale sør i Paris. Begge stedene brukte politiet tåregass mot demonstrantene. Det skjedde uten provokasjoner fra demonstrantene, ifølge nyhetsbyrået APs journalister på stedet. les ogsåFlere titall politifolk sto lørdag vakt ved triumfbuen ved Champs-Élysées, som var åsted for ukentlige protester og sammenstøt i fjor. I Marseille samlet demonstrantene seg lørdag i rundkjøringer for å protestere. Gule vester-demonstrasjonene har dabbet av i løpet av sommeren, men bevegelsens ledere håper å vekke den til live. Søndag er det ett år siden protestbevegelsen startet. les ogsåI de første demonstrasjonene i november 2018 ble det protestert mot regjeringens planer om å øke prisene på drivstoff. Etter hvert utviklet demonstrasjonene seg til protester mot president Emmanuel Macron og hans økonomiske reformer. Frankrike kutter mer enn 10 milliarder euro i skatter neste år, som følge av protestene.
Politiet brukte tåregass mot gule vester-demonstranter i Paris. Flere er pågrepet. Det er nå ett år siden protestbevegelsen holdt sin første demonstrasjon.